
NOLIKUMS

1. Mērķis
1.1. Popularizēt skriešanu un veicināt veselīgu un sportisku dzīvesveidu Salaspils novada iedzīvotāju vidū.
1.2. Veicināt saturīgu un aktīvu brīvā laika pavadīšanu bērniem, jauniešiem un pieaugušajiem.
1.3. Atzīmēt Latvijas Republikas proklamēšanas 108. gadadienu ar svētku skrējienu, kura garākā laika distance ir 108 minūtes.
1.4. Stiprināt patriotismu un piederības izjūtu Latvijai.

2. Laiks un vieta
2.1. Svētku skrējiens notiek 2026. gada 18. novembrī Salaspils sporta nama stadionā, Rudzu ielā 2, Salaspilī.
2.2. Pasākuma laika plāns:
	Laiks
	Norise

	No 9.15
	Dalībnieku reģistrācija un starta numuru izsniegšana

	9.50 – 9.59
	Kopīga iesildīšanās

	9.55
	Reģistrācijas un numuru izsniegšanas beigas 108 minūšu skrējienam

	10.00
	Starts 108 minūšu skrējienam

	10.43
	Reģistrācijas un numuru izsniegšanas beigas 60 minūšu skrējienam

	10.48
	Starts 60 minūšu skrējienam

	11.13
	Reģistrācijas un numuru izsniegšanas beigas 30 minūšu skrējienam

	11.18
	Starts 30 minūšu skrējienam

	11.28
	Reģistrācijas un numuru izsniegšanas beigas 15 minūšu skrējienam

	11.33
	Starts 15 minūšu skrējienam

	11.48
	Visu laika distanču finišs

	12.00
	Apbalvošana



3. Organizatori
3.1. Svētku skrējienu organizē Salaspils novada pašvaldības iestāde “Salaspils sporta nams”.
3.2. Svētku skrējiena galvenā tiesnese ir Salaspils sporta nama sporta organizatore Linda Lankovska, tālr. 20691077.

4. Skrējiena norise
4.1. Skrējiens notiek pa stadiona apļiem. Dalībnieks izvēlas vienu no četrām laika distancēm:
4.1.1. 108 minūšu skrējiens - minimālais veicamo apļu skaits piemiņas balvas saņemšanai ir 25 apļi;
4.1.2. 60 minūšu skrējiens - minimālais veicamo apļu skaits piemiņas balvas saņemšanai ir 16 apļi;
4.1.3. 30 minūšu skrējiens - minimālais veicamo apļu skaits piemiņas balvas saņemšanai ir 7 apļi;
4.1.4. 15 minūšu skrējiens - minimālais veicamo apļu skaits piemiņas balvas saņemšanai ir 3 apļi.
4.2. Dalībnieks izvēlas laika distanci atbilstoši savam veselības stāvoklim un fiziskajām spējām.
4.3. Katras laika distances dalībniekiem ir kopīgs starts atbilstoši pasākuma laika plānam.
4.4. Dalībnieks drīkst turpināt skrējienu līdz izvēlētās laika distances beigām vai noslēgt dalību agrāk. Piemiņas balvas saņemšanai izvēlētajai laika distancei atvēlētajā laikā jāveic vismaz 4.1. punktā noteiktais minimālais apļu skaits.
4.5. Veiktos apļus un to veikšanas laiku fiksē elektroniski, izmantojot dalībniekam izsniegto elektronisko čipu. Dalībniekam jāievēro organizatoru norādījumi par čipa lietošanu.
4.6. Rezultātā ieskaita pilnus apļus, kas pabeigti līdz izvēlētās laika distances beigām. Nepabeigtu apli rezultātā neieskaita.
4.7. Pasākumā apkopo arī visu dalībnieku kopā veikto apļu skaitu.
4.8. Dalībnieki aicināti ierasties Latvijas karoga sarkanbaltsarkanajās krāsās un izmantot svētkiem atbilstošu atribūtiku, piemēram, karodziņus un lentes, kas neapdraud paša un citu dalībnieku drošību.

5. Dalībnieki un dalības nosacījumi
5.1. Svētku skrējienā var piedalīties ikviens interesents bez vecuma ierobežojuma, ievērojot šo nolikumu, Salaspils sporta nama stadiona iekšējās kārtības noteikumus un organizatoru norādījumus.
5.2. Dalība svētku skrējienā ir bez maksas.
5.3. Skrējiens ir individuāls. Katrs dalībnieks izmanto tikai viņam piešķirto starta numuru un elektronisko čipu.
5.4. Dalībnieks pats izvērtē sava veselības stāvokļa un fiziskās sagatavotības atbilstību izvēlētajai laika distancei un nepārsniedz savas spējas. Pasliktinoties pašsajūtai, dalība jāpārtrauc un nepieciešamības gadījumā jāvēršas pie pasākuma organizatoriem.
5.5. Dalībniekiem, kuri nav sasnieguši 14 gadu vecumu, nepieciešama vecāka vai cita likumiskā pārstāvja rakstiska piekrišana atbilstoši nolikuma 1. pielikumam.
5.6. Dalībnieki ar bērnu ratiem pārvietojas pa stadiona ārējiem skrejceļiem, netraucējot citiem dalībniekiem.
5.7. Personas ar kustību traucējumiem var piedalīties, izmantojot ratiņkrēslu vai citus nepieciešamos pārvietošanās palīglīdzekļus, kā arī saņemt pavadošās personas palīdzību.
5.8. Dalība ar velosipēdiem, skrejriteņiem un skrituļslidām nav atļauta.
5.9. Dalībniekiem jāizturas saudzīgi pret stadiona inventāru, jāievēro savstarpēja cieņa un jāizvēlas tāds kustības ātrums un trajektorija, kas neapdraud citus dalībniekus.

6. Pieteikšanās un reģistrācija
6.1. Pieteikties svētku skrējienam iespējams tiešsaistē bulta.lv/salaspils vai pasākuma norises vietā 2026. gada 18. novembrī no plkst. 9.15.
6.2. Piesakoties klātienē, dalībnieks aizpilda pieteikuma anketu atbilstoši nolikuma 2. pielikumam.
6.3. Piesakoties dalībnieks norāda izvēlēto laika distanci.
6.4. Reģistrācija un starta numuru un elektronisko čipu izsniegšana katrai laika distancei tiek noslēgta piecas minūtes pirms attiecīgā starta:
6.4.1. 108 minūšu skrējienam - plkst. 9.55;
6.4.2. 60 minūšu skrējienam - plkst. 10.43;
6.4.3. 30 minūšu skrējienam - plkst. 11.13;
6.4.4. 15 minūšu skrējienam - plkst. 11.28.
6.5. Arī tiešsaistē pieteiktajiem dalībniekiem jāierodas un jāsaņem starta numurs un elektroniskais čips līdz izvēlētās laika distances reģistrācijas beigām.
6.6. Pēc reģistrācijas slēgšanas pieteikšanās attiecīgajai laika distancei nav iespējama. Pēc starta signāla attiecīgās laika distances dalībniekiem pievienoties nedrīkst.
6.7. Dalībnieks, kurš nokavējis izvēlētās laika distances reģistrāciju, var pieteikties kādai no vēl nesāktajām laika distancēm, ievērojot tās reģistrācijas termiņu.
6.8. Piesakoties dalībnieks apliecina, ka ir iepazinies ar nolikumu un apņemas to ievērot.

7. Apbalvošana
7.1. Piemiņas balvu saņem dalībnieki, kuri izvēlētajai laika distancei atvēlētajā laikā veikuši vismaz 4.1. punktā noteikto minimālo apļu skaitu. Dalībnieks drīkst noslēgt dalību pirms izvēlētās laika distances beigām, ja minimālais apļu skaits ir sasniegts.
7.2. Papildus piemiņas balvām piešķir īpašās balvas šādās kategorijās:
7.2.1. 108 minūšu skrējienā - sievietei un vīrietim, kuri savā dzimuma grupā veikuši visvairāk apļu;
7.2.2. 60 minūšu skrējienā - sievietei un vīrietim, kuri savā dzimuma grupā veikuši visvairāk apļu;
7.2.3. 30 minūšu skrējienā - sievietei un vīrietim, kuri savā dzimuma grupā uzrādījuši ātrāko viena pilna apļa veikšanas laiku;
7.2.4. 15 minūšu skrējienā — jaunākajai un vecākajai dalībniecei, kā arī jaunākajam un vecākajam dalībniekam, kuri veikuši minimālo apļu skaitu patstāvīgi, bez citas personas palīdzības un bez pārvietošanās palīglīdzekļiem.
7.3. Uz īpašajām balvām var pretendēt dalībnieki, kuri izpildījuši izvēlētās laika distances minimālā apļu skaita prasību.
7.4. Ja 108 vai 60 minūšu skrējienā vairāki viena dzimuma dalībnieki veikuši vienādu apļu skaitu, augstāku vietu piešķir dalībniekam, kurš attiecīgo apļu skaitu veicis īsākā laikā.
7.5. Ja 30 minūšu skrējienā ātrākā apļa laiks ir vienāds, salīdzina dalībnieku nākamā ātrākā apļa laiku.
7.6. Jaunāko un vecāko dalībnieku nosaka pēc dzimšanas datuma.
7.7. Organizatori ir tiesīgi piešķirt papildu balvas un pateicības.

8. Rezultāti
8.1. Rezultātus apkopo atbilstoši dalībnieku izvēlētajām laika distancēm, izmantojot elektroniskās uzskaites datus.
8.2. Rezultāti tiek publicēti www.salaspilssporto.lv. Informāciju par rezultātiem publicē arī www.facebook.com/SalaspilsSporto.
8.3. Par konstatētām neprecizitātēm dalībnieks informē galveno tiesnesi.

9. Personas datu apstrāde
9.1. Personas datu apstrādes pārzinis ir Salaspils novada pašvaldības iestāde “Salaspils sporta nams”, reģistrācijas Nr. 90010144332, adrese: Smilšu iela 1, Salaspils, LV-2121, tālr. +371 20733333, e-pasts: sporta.nams@salaspils.lv, tīmekļvietne: www.salaspilssporto.lv.
9.2. Datu aizsardzības speciālista kontaktinformācija: datu.aizsardziba@salaspils.lv.
9.3. Piesakoties svētku skrējienam, dalībnieks sniedz pasākuma organizēšanai nepieciešamos personas datus:
9.3.1. vārdu un uzvārdu - dalībnieka identificēšanai, rezultātu uzskaitei un publicēšanai;
9.3.2. dzimumu un dzimšanas datumu - apbalvošanas kategoriju noteikšanai;
9.3.3. tālruņa numuru un/vai e-pasta adresi - saziņai par pasākuma norisi un rezultātiem.
9.4. Informācija par personas datu apstrādes tiesisko pamatu, glabāšanas termiņiem un datu subjekta tiesību īstenošanu pieejama pašvaldības privātuma politikā: https://salaspils.lv/lv/privatums-politika. Jautājumu gadījumā dalībnieks var sazināties ar pārzini vai datu aizsardzības speciālistu.
9.5. Svētku skrējiens ir publisks pasākums, kura laikā var tikt veikta fotografēšana un filmēšana. Iegūtos materiālus var publicēt Salaspils sporta nama un Salaspils novada pašvaldības informatīvajos kanālos un izdevumos sabiedrības informēšanai par pasākumu.

10. Noslēguma jautājumi
10.1. Organizatori ir tiesīgi precizēt pasākuma norisi un nolikumu, informāciju publicējot www.salaspilssporto.lv.
10.2. Jautājumus, kas nav atrunāti nolikumā, pasākuma norises laikā izlemj galvenā tiesnese, ievērojot dalībnieku drošību un vienlīdzīgu attieksmi pret dalībniekiem.


1. pielikums
Svētku skrējiena “Daudz laimes, Latvija!” nolikumam

VECĀKA VAI CITA LIKUMISKĀ PĀRSTĀVJA ATĻAUJA


Es,______________________________________________________________,
(vecāka vai cita likumiskā pārstāvja vārds, uzvārds)
piekrītu, ka

__________________________________________________________________,
(bērna vārds, uzvārds)

dzimšanas datums ______________________________,

piedalās Salaspils sporta nama organizētajā svētku skrējienā “Daudz laimes, Latvija!” 2026. gada 18. novembrī Salaspils sporta nama stadionā, Rudzu ielā 2, Salaspilī.
Bērna izvēlētā laika distance:
☐ 108 minūtes
☐ 60 minūtes
☐ 30 minūtes
☐ 15 minūtes
Bērna dalība pasākumā paredzēta:
☐ manā vai citas manis norādītas pilngadīgas personas klātbūtnē;
☐ patstāvīgi, bez manas vai citas pilngadīgas personas klātbūtnes.
Ar savu parakstu apliecinu, ka:
· esmu bērna vecāks vai cits likumiskais pārstāvis;
· esmu iepazinies/-usies ar pasākuma nolikumu un pārrunājis/-usi ar bērnu dalības un drošības nosacījumus;
· esmu izvērtējis/-usi bērna veselības stāvokļa un fiziskās sagatavotības atbilstību izvēlētajai laika distancei;
· esmu informēts/-a par nolikumā aprakstīto personas datu apstrādi, fotografēšanu un filmēšanu pasākuma laikā.

Tālruņa numurs saziņai pasākuma laikā: ______________________________

Datums: ______________________________

Paraksts: ______________________________


2. pielikums
Svētku skrējiena “Daudz laimes, Latvija!” nolikumam


PIETEIKUMA ANKETA
Lūdzam aizpildīt drukātiem burtiem.


Vārds, uzvārds: ___________________________________________________

Dzimšanas datums: _________________________________________________
(dd.mm.gggg.)

Dzimums: ☐ Vīrietis ☐ Sieviete

Tālruņa numurs un/vai e-pasts: ______________________________________

Izvēlētā laika distance:
☐ 108 minūtes - vismaz 25 apļi piemiņas balvas saņemšanai;
☐ 60 minūtes - vismaz 16 apļi piemiņas balvas saņemšanai;
☐ 30 minūtes - vismaz 7 apļi piemiņas balvas saņemšanai;
☐ 15 minūtes - vismaz 3 apļi piemiņas balvas saņemšanai.

Ar savu parakstu apliecinu, ka:
· esmu iepazinies/-usies ar svētku skrējiena “Daudz laimes, Latvija!” nolikumu un apņemos to ievērot;
· esmu izvērtējis/-usi sava veselības stāvokļa un fiziskās sagatavotības atbilstību izvēlētajai laika distancei;
· ievērošu organizatoru norādījumus un stadiona iekšējās kārtības noteikumus;
· esmu informēts/-a par nolikumā aprakstīto personas datu apstrādi, rezultātu publicēšanu, fotografēšanu un filmēšanu pasākuma laikā.

Datums: ______________________________

Dalībnieka paraksts: ______________________________

Dalībniekam, kurš nav sasniedzis 14 gadu vecumu, pievienojama vecāka vai cita likumiskā pārstāvja rakstiska atļauja atbilstoši nolikuma 1. pielikumam.

